HTC แจ่ม! กำไร Q2/59 โตกว่า 2 เท่าตัว หลังปริมาณขายเพิ่ม-ส่วนลดทางการค้าลดลง
HTC แจ่ม! กำไร Q2/59 โต 234% มาที่ 92.34 ลบ. จากปีก่อนมีกำไร 27.66 ลบ. หลังรายได้เพิ่มขึ้นจากการเพิ่มขึ้นของปริมาณการขายและการให้ส่วนลดทางการค้าลดลง ด้าน 6 เดือนแรก กำไรเพิ่มขึ้น 249% มาที่ 171.16 ลบ. จากปีก่อนมีกำไร 49.09 ลบ.
16 ส.ค. 2559

บริษัท หาดทิพย์ จำกัด (มหาชน) หรือ HTC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 92.34 ล้านบาท หรือมีกำไรสุทธิ 0.46 บาทต่อหุ้น เพิ่มขึ้น 234% จากช่วงเดียวกันของปีก่อนที่มีกำไรสุทธิ 27.66 ล้านบาท หรือมีกำไรสุทธิ 0.14 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้เพิ่มขึ้นจากการเพิ่มขึ้นของปริมาณการขายและการให้ส่วนลดทางการค้าลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 171.16 ล้านบาท หรือ 0.86 บาทต่อหุ้น เพิ่มขึ้น 249% จากช่วงเดียวกันของปีก่อนที่มีกำไรสุทธิ 49.09 ล้านบาท หรือ 0.25 บาทต่อหุ้น